ร้านขายเค้ก เครื่องดื่มเล็ก และไอศกรีม homemade เล็กๆ ตั้งอยู่บนถนนแก่นรัตนะ อยู่ในโซนเดียวกับร้าน kayha ที่ตั้งใจจะไปกิน แต่ร้านยังไม่เปิดเลยผิดแผนต้องเปลี่ยน มาร้านนี้แทน เนื่องจากร้านนี้เปิดเช้าตั้งแต่ 8 โมงถึง 2 ทุ่ม น่าจะเพราะเปิดขายให้เด็กนักเรียนกับผู้ปกครองที่มานั่งรอนักเรียน เลยมีลูกค้านั่งกันเกือบทุกโต๊ะ รายการที่จะสั่งสามารถดูจากเมนูและจด ใส่กระดาษยื่นให้ ซึ่งที่ได้ทานจะมี                     #ไอศกรีม homemade scoop ละ 20 บาท มีหลายรสให้เลือกประมาณ 10 กว่ารส ที่ทานรสมะนาวกับสตอเบอรี่ เนื้อไอศกรีมไม่ค่อยเหนียว แถมละลายง่าย รสชาติไม่ค่อยเข้มข้น ถ้าพูดถึงราคาก็ไม่แพงล่ะนะ แต่ถ้าตามความรู้สึกจริงๆ ของเนสต์เล่หรือวอลล์ ถูกใจกว่าเยอะในราคาที่ถูกกว่า
#บราวนี่ไอติม ราคา 45 บาท ไอศกรีมเลือกรส charcoal ซึ่งเหมือนเดิม ละลายง่าย รสค่อนข้างจางไม่ได้สัมผัส ส่วนบราวนี่ อบมาร้อน แต่เนื้อบราวนี่ไม่เข้มข้นเลย ออกเนื้อแป้งฟูๆมากกว่า อารมณ์เกือบๆจะน้องๆขนมสาลี่ ไม่ค่อยประทับใจ                                            #ปังเย็นบลูเบอรี่ 69 บาท present มาน่ารักใช้ได้ แต่รสชาติยังเหมือนเดิมคือค่อนข้างไม่เข้มข้นเลย อย่างน้ำบลูเบอรี่ที่น่าจะเข้มข้น หอม หวาน ก็ออกแนวเปรี้ยวจาง ทำให้ตักทานแล้วไม่ชื่นใจ                            #ชาเย็น 40 บาท เหมือนกันคือรสอ่อน ไม่ค่อยถูกใจ

รวมๆ ถ้าคนที่กลัวอ้วนมาทานก็คงพอไหว แต่ถ้าอยากทานให้ชื่นใจ ร้านนี้ไม่น่าใช่คำตอบ แต่ข้อดีของร้านนี้คือใครมารับส่งเด็กเรียน นั่งกันได้เพราะเป็นร้านเดียวที่เปิดตั้งแต่เช้าเลย